Učno gradivo za otroški pevski zbor, 3. teden (30. 3. 2020 – 3. 4. 2020)

DRAGI PEVCI!

Ker pravih pevskih vaj ne moremo imeti, boste vadili sami doma.

1. **Upevalne vaje**

Najprej lepo zravnano sedite, globoko vdihnite skozi nos (da se zrak ogreje in prečisti) in POČASI izdihujte na »ssssss…«. Ob izdihu s prstki preštejte vsaj do 10. Vajo ponovite 3x.

V drugi vaji treniramo jeziček. Ta naj počasi drsi po zobkih v obe smeri. Ustnice so stisnjene! Ponavljaj približno 20 sekund.

V tretji vaji razgibajte ustnice in usta. Počasi na enem tonu izgovarjajte: NI-NU-NE-NU-NA.

Potem to ponavljajte vedno hitreje, a do konca razločno (20 sekund).

1. **Zdaj pa k pesmicam.**

Na list si napiši naslove prvih 5 pesmic, ki se jih spomniš z vaj pevskega zbora.

Ponovno se vzravnaj in lepo zapoj vse s svojega seznama.

Če te bo kdo poslušal, ti bo gotovo zaploskal.

Lep pevski pozdrav,

učiteljica Metka